Source: http://www.handbalvolei.ro/minaur-incepe-sezonul-cu-o-victorie-in-fata-vicecampioanei/
Timestamp: 2019-09-21 03:35:02+00:00

Document:
Minaur începe sezonul cu o victorie în fața vicecampioanei! | Handbal Volei
Home Handbal masculin Intern Minaur începe sezonul cu o victorie în fața vicecampioanei!
Minaur începe sezonul cu o victorie în fața vicecampioanei!
Sezonul 2019-2020 a luat startul astăzi, la Baia Mare, cu disputa dintre Minaur și HC Dobrogea Sud Constanța. Baia Mare s-a impus cu 25-23 (10-10) și confirmă statutul de formație cu pretenții în acest sezon.
Constanța a mers la Baia Mare fără două piese grele, Simovic și Chiuffa – ambii fără permis de muncă – astfel că Zvonko Sundovski a avut la dispoziție pe foaia de joc doar 14 jucători, dintre care trei portari. Acest aspect s-a dovedit a fi destul de important, în condițiile în care oaspeții au dat semne de oboseală în final.
A fost per-ansamblu un meci echilibrat, în care diferența maximă a fost de trei lungimi, 8-5, stabilită de Brajovic în minutul 19. Constanța a dat însă rapid semne de revenire, Iancu a avut o succesiune de intervenții, partida s-a reechilibrat, iar la pauză tabela indica 10-10.
Constanța a trecut în avantaj, 18-16 în minutul 43, după golul lui Nistor, cel mai bun marcator de astăzi al vicecampioanei, scor la care a avut și posesia. Ciobanu a avut o intervenție bună, iar Baia Mare a reintrat în joc prin golurile a doi dintre jucătorii transferați în această vară, Coric și Kotrc. S-a mers cap la cap până la 22-22, după care Minaur a profitat de greșelile adversarilor și a reușit să se impună. Csepreghi și Căbuț au dus scorul la 24-22 cu două minute înainte de final, Nikolic a redus din diferență, însă tot Csepreghi a avut ultimul cuvânt, marcând pentru 25-23. O victorie muncită pentru băimăreni, care au în față un alt meci de foc în runda următoare, la Timișoara.
Programul primei etape (click pe scor pentru marcatori):
CSM Școlar Reșița vs HC Buzău
Dinamo București vs CSM Vaslui
1 AHC Potaissa Turda 3 3 0 0 92 78 14 9
2 CSM Focșani 3 3 0 0 73 61 12 9
3 Dinamo București 3 3 0 0 94 85 9 9
4 CSM Bacău 3 3 0 0 91 82 9 9
5 CS Minaur Baia Mare 3 2 1 0 80 74 6 7
6 CSA Steaua București 3 2 1 0 90 87 3 7
7 CSM București 3 1 0 2 85 83 2 3
8 CSM Vaslui 3 1 0 2 79 82 -3 3
9 AHC Dunărea Călărași 3 0 1 2 77 82 -5 1
10 HC Buzău 2012 3 0 1 2 74 80 -6 1
11 CSM Reșița 3 0 1 2 88 96 -8 1
12 SCM Politehnica Timișoara 3 0 1 2 74 84 -10 1
13 HC Dobrogea Sud Constanța 3 0 0 3 77 86 -9 0
14 CSM Făgăraș 3 0 0 3 64 78 -14 0
Previous articleAccidentare gravă pentru Nora Mork
Next articleSteaua, debut cu victorie în noul sezon

References: CSM 
 CSM 
 CSM 
 CSM 
 CSM 
 CSM 
 CSM 
 CSM